**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น   
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 3/2560**

**วันพฤหัสบดีที่ 9 มีนาคม พ.ศ. 2560 เวลา 09.00 น.   
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.อ.สุกิจ อรุณฤกษ์ถวิล ผู้กำกับการสถานีตำรวจภูธรพรหมบุรี

3. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

4. ร.ต.มานิต พัดนาก รักษาการแทนสัสดีอำเภอพรหมบุรี

5. นายฉนันท์ วงษ์ลุน ปศุสัตว์อำเภอ (แทน)

6. **นางสาวละเมียด โพธิ์งาม** ที่ดินอำเภอพรหมบุรี

7. นายวิสุทธิ์ รอดคำ สาธารณสุขอำเภอพรหมบุรี

8. ร.ท.สมเพษ ธัญญเจริญ ผบ.มว.2 ชป.พท.ที่6 (ป.พัน.711)

9. นางสมคิด ตั้วสมพงษ์ เกษตรอำเภอพรหมบุรี

10. **นางสาวพรกนก สุขอุดม** พัฒนาการอำเภอพรหมบุรี

11. นางพิกุล งามเลิศ ผอ.กศน.อำเภอพรหมบุรี (แทน)

12. พ.อ.อ.สมเดช สุขเรืองรอง นายกองค์การบริหารส่วนตำบลบ้านแป้ง (แทน)

13. นางสาวบุหลงรัตน์ จรกัณหา นายกองค์การบริหารส่วนตำบลพระงาม (แทน)

14. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

15. นายบุญธรรม สินเขียวพงศ์ กำนันตำบลบางน้ำเชี่ยว

16. นายโอภาส ขำเจริญ กำนันตำบลบ้านแป้ง

17. นายประสิทธิ์ นนท์วงษ์ กำนันตำบลบ้านหม้อ

18. นายมานะ ผลทับทิม กำนันตำบลพระงาม

19. นายมาโนจน์ ภู่ระหงษ์ กำนันตำบลโรงช้าง

20. นายอนันต์ ทองประทีป กำนันตำบลหัวป่า

21. นายเจษฎา ปาลวัฒน์ ปลัดอำเภอ

22. นางบุษยา เกตุแก้ว ปลัดอำเภอ

23. นายณัฐวุฒิ เรืองสม ปลัดอำเภอ

24. นางพีรภาว์ แก่นเสน ปลัดอำเภอ

25. นางสาวจินตนา ทาภักดี ปลัดอำเภอ

**ผู้ไม่มาประชุม** -

1. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

2. นายมุนี คำแย้ม นายกเทศมนตรีตำบลบางน้ำเชี่ยว (ติดราชการ)

3. นายทวีป ผูกโพธิ์ นายกองค์การบริหารส่วนตำบลบ้านหม้อ (ติดราชการ)

4. นายนิสิตย์ ดียิ่ง นายกองค์การบริหารส่วนตำบลโรงช้าง (ติดราชการ)

**มติที่ประชุม รับทราบ**

**/เมื่อที่ประชุม…**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 3/2560 ประจำเดือน มีนาคม 2560 และดำเนินการประชุมตามระเบียบวาระการประชุม ดังนี้

**ระเบียบวาระที่** 1 เรื่อง ประธานแจ้งให้ที่ประชุมทราบ

**1) เรื่อง กิจกรรมวิ่ง “หนึ่งล้านห้าแสนก้าว ศิริราชและพสกนิกรไทย ร่วมวิ่งเฉลิมพระเกียรติ**

**เชียงใหม่ – ศิริราช”**

ด้วยคณะแพทย์ศาสตร์ศิริราชพยาบาล มหาวิทยาลัยมหิดล กำหนดจัดกิจกรรมวิ่ง “หนึ่งล้านห้าแสนก้าว ศิริราชและพสกนิกรไทย ร่วมวิ่งเฉลิมพระเกียรติ เชียงใหม่ – ศิริราช” เพื่อหาทุนสมทบการก่อสร้างอาคารนวมินทรบพิตร 84 พรรษา โรงพยาบาลศิริราช รวมทั้งสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช และเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทร เทพยวรางกูร โดยนักศึกษาแพทย์วิ่งผลัดเปลี่ยนหมุนเวียนกันตลอดเส้นทางจากโรงพยาบาลแมคคอร์มิค จังหวัดเชียงใหม่ ผ่านจังหวัดลำปาง อุตรดิตถ์ พิษณุโลก นครสวรรค์ ชัยนาท สิงห์บุรี พระนครศรีอยุธยา ปทุมธานี มุ่งสู่คณะแพทย์ศาสตร์ศิริราชพยาบาล กรุงเทพมหานคร โดยทีมนักศึกษาแพทย์เข้าเขตจังหวัดสิงห์บุรี ในวันที่ 15 มีนาคม 2560 เวลา 15.30 น. พักค้างที่จังหวัดสิงห์บุรี และมีพิธีปล่อยตัวนักวิ่ง ในวันที่ 16 มีนาคม 2560 เวลา 06.00 น. ณ เทวาลัยพระพรหม อำเภอเมืองสิงห์บุรี จังหวัดสิงห์บุรี

ในการนี้ อำเภอพรหมบุรี จึงให้กำนัน ผู้ใหญ่บ้าน ฯลฯ ดำเนินการดังนี้

1. นำมวลชนเข้าร่วม อย่างน้อยตำบลละ 15 คน ณ บริเวณหน้าเทวาลัยพระพรหม ในเวลา 05.00 น. การแต่งกายชุดออกกำลังกาย สีสุภาพไว้ทุกข์

2. ประชาสัมพันธ์เชิญชวนประชาชนทั่วไปเข้าร่วมกิจกรรมวิ่ง และร่วมบริจาคเงินเพื่อสมทบทุนในกิจกรรมดังกล่าว

**3) เรื่อง การจัดงานเทศกาลกินปลาและของดีเมืองสิงห์บุรี**

จังหวัดสิงห์บุรี แจ้งกำหนดการจัดงานเทศกาลกินปลาและของดีเมืองสิงห์บุรี โดยกำหนดจัดระหว่างวันที่ 4 – 13 พฤษภาคม 2560 สำหรับรายละเอียดการจัดกิจกรรมต่างๆ นั้น อำเภอพรหมบุรี จะได้แจ้งให้ทราบอีกครั้ง

**มติที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 2/2560 พฤหัสบดีที่ 2 กุมภาพันธ์ 2560**

**สามารถเปิดดูได้ทางเว็บไซต์ www. phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

**1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน เมษายน 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันอังคารที่ 4 เมษายน 2560 เวลา 09.00 น. เป็นต้นไป ณ หอประชุม

อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

**2) เรื่อง การปรับปรุงถนนทางหลวง**

ตามที่อำเภอพรหมบุรี ได้จัดประชุมการฝึกซ้อมแผนป้องกันบรรเทาสาธารณภัย ประจำปี 2560 เมื่อวันพฤหัสบดีที่ 26 มกราคม 2560 ณ ห้องประชุมอำเภอพรหมบุรี ซึ่งได้เชิญ หมวดการทางพรหมบุรีเข้าร่วมประชุมด้วย ที่ประชุมได้แจ้งจุดให้หมวดการทางพรหมบุรีแก้ไขปรับปรุงถนนทางหลวง ในเขตพื้นที่อำเภอพรหมบุรี ซึ่งปัจจุบันได้ดำเนินการแล้ว ดังนี้

/1.ทางหลวงหมายเลข...

**-3-**

1. ทางหลวงหมายเลข 309 ตอน ไชโย – ทางแยกวัดสว่างอารมณ์ ระหว่าง กม.88+000 – กม.88+500(ช่วงระหว่างหมู่บ้านหัวป่าซิตี้โฮมถึงหนองหัวดอน ตำบลหัวป่า) อยู่ในช่วงของ

โครงการกิจกรรมปรับปรุงทางหลวง เพื่อเชื่อมโยงแหล่งท่องเที่ยวอารยธรรมและศาสนาระหว่างจังหวัดอ่างทองและสิงห์บุรีซึ่งมีงานติดตั้งไฟฟ้าแสงสว่างบรรจุอยู่ในโครงการฯแล้ว ขณะนี้อยู่ระหว่างขั้นตอนการจัดทำราคากลาง เพื่อออกประกาศหาตัวผู้รับจ้างต่อไป

2. ทางหลวงหมายเลข 32 ตอน ไชโย – สิงห์ใต้ จุดกลับรถบางจุดไฟกระพริบชำรุด แขวงทางหลวงสิงห์บุรีได้ดำเนินการซ่อมแซมแก้ไขให้สามารถใช้งานได้ตามปกติแล้ว ซึ่งในส่วนบางจุดที่ต้องดำเนินการโดยผู้รับจ้างก็ได้แจ้งผู้รับจ้างให้เร่งเข้าดำเนินการซ่อมแซมแก้ไขแล้ว เนื่องจากอยู่ในช่วงระยะเวลาการค้ำประกันสัญญา

3.ทางหลวงหมายเลข 3033 ตอนบางงา – โภคาภิวัฒน์ ตัดกับทางหลวงชนบทหมายเลข สห 3032 (ก่อนถึงตลาดปากบาง) แขวงทางหลวงสิงห์บุรีได้ดำเนินการย้ายป้ายหยุดมาติดตั้งบนทางหลวงหมายเลข 3033 เสร็จเรียบร้อยแล้ว

4. ทางหลวงหมายเลข 309 ตอน ไชโย-ทางแยกวัดสว่างอารมณ์ที่ กม.86+800 (ใต้วัดโบสถ์) แขวงทางหลวงสิงห์บุรีได้ดำเนินการตัดแต่งต้นยูคาลิปตัสตามแนวทางโค้ง เพื่อไม่ให้บดบัง ทัศนวิสัยในการมองเห็นเสร็จเรียบร้อยแล้ว

**3) เรื่อง การดำเนินงานอำนวยความสะดวกแก่ประชาชนจากต่างจังหวัดในการเดินทางเข้าเฝ้าฯ**

**กราบถวายบังคมพระบรมศพ พระบาทสมเด็จพระปรมินทรมหาภูมิพลอดุลยเดช**

**ระยะที่ 2**

จังหวัดสิงห์บุรี ได้รับแจ้งจากกระทรวงมหาดไทยว่า ศูนย์บัญชาการติดตามสถานการณ์ (ศตส.) ได้มีมติให้กระทรวงมหาดไทยดำเนินการอำนวยความสะดวกแก่ประชาชนในการเดินทางเข้าเฝ้าฯ กราบถวายบังคมพระบรมศพฯ ต่อไปได้ จึงได้ขยายการปฏิบัติตามแผนดำเนินงานฯ เป็นระยะที่ 2 ตั้งแต่วันที่ 23 มกราคม 2560 ถึงวันที่ 30 กันยายน 2560 สำหรับจังหวัดสิงห์บุรีได้กำหนดการเข้าเฝ้าฯ ดังนี้

ครั้งที่ 1 (อำเภอเมืองสิงห์บุรี) วันที่ 23 มกราคม 2560 ถึงจุดหมายเวลา 06.00 น.

ครั้งที่ 2 (เทศบาลเมืองสิงห์บุรี) วันที่ 1 มีนาคม 2560 ถึงจุดหมายเวลา 06.00 น.

**ครั้งที่ 3 (อำเภอพรหมบุรี) วันที่ 5 เมษายน 2560 ถึงจุดหมายเวลา 06.00 น.**

ครั้งที่ 4 (อำเภอค่ายบางระจัน) วันที่ 19 พฤษภาคม 2560 ถึงจุดหมายเวลา 06.00 น.

ครั้งที่ 5 (อำเภออินทร์บุรี) วันที่ 23 มิถุนายน 2560 ถึงจุดหมายเวลา 06.00 น.

ครั้งที่ 6 (อำเภอบางระจัน) วันที่ 1 สิงหาคม 2560 ถึงจุดหมายเวลา 06.00 น.

ครั้งที่ 7 (อำเภอท่าช้าง) วันที่ 6 กันยายน 2560 ถึงจุดหมายเวลา 06.00 น.

ในการนี้ อำเภอพรหมบุรี ได้กำหนดจำนวนประชาชนที่จะเดินทางไปเข้าเฝ้าฯ ตามสัดส่วนจำนวนประชาชนแต่ละหมู่บ้าน ดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **หมู่ที่**  **ตำบล** | **หมู่ที่1** | **หมู่ที่ 2** | **หมู่ที่ 3** | **หมู่ที่ 4** | **หมู่ที่ 5** | **หมู่ที่ 6** | **หมู่ที่ 7** | **หมู่ที่ 8** |
| **บางน้ำเชี่ยว** | 5 | 3 | 11 | 9 | 5 | 5 | - | - |
| **พรหมบุรี** | 9 | 5 | 7 | 7 | 5 | 5 | - | - |
| **บ้านแป้ง** | 3 | 4 | 7 | 6 | 4 | 3 | - | - |
| **พระงาม** | 7 | 7 | 7 | 7 | 11 | 11 | - | - |
| **โรงช้าง** | 4 | 7 | 11 | 6 | 5 | 5 | - | - |
| **หัวป่า** | 6 | 4 | 6 | 4 | - | - | - | - |
| **บ้านหม้อ** | 4 | 6 | 8 | 8 | 12 | 8 | 3 | 10 |

**-4-**

การแต่งกายของประชาชนที่จะเข้าเฝ้าฯ กราบถวายบังคมพระบรมศพตามประกาศของ

สำนักพระราชวัง ได้แก่

- แต่งกายไว้ทุกข์สีดำ ชุดชาวเขาสำหรับชาวเขา ชุดลูกเสือสำหรับลูกเสือ ชุดนักเรียน นิสิตนักศึกษาที่ถูกต้องตามระเบียบของนักศึกษานั้นฯ

- สุภาพบุรุษ ขอความกรุณาสวมเสื้อมีปกสีดำ กางเกงขายาวสีดำ รองเท้าหุ้มส้นสีดำ (งดเว้นกางเกงยีนส์)

- สุภาพสตรี ขอความกรุณาสวมชุดสุภาพสีดำ มีแขน ไม่รัดรูป กระโปรงยาวคลุมเข่าหรือผ้าถุง รองเท้าหุ้มส้นสีดำ (งดเว้นกระโรงยีนส์)

เพื่อเป็นการเตรียมความพร้อม อำเภอพรหมบุรี จึงขอเชิญกำนันทุกตำบล ผู้ใหญ่บ้าน ทุกหมู่บ้าน และผู้ประสานงานประจำรถของเทศบาล/อบต. เข้าร่วมประชุมด้วยตนเอง ในวันศุกร์ที่ 10 มีนาคม 2560 เวลา 13.30 น. ณ ห้องประชุมอำเภอพรหมบุรี ชั้น 2

**4) เรื่อง การประเมินหมู่บ้าน/ชุมชนเข้มแข็งเอาชนะยาเสพติด ปี 2560**

สำนักงานคณะกรรมการป้องกันและปราบปรามยาเสพติด (ป.ป.ส.) แจ้งให้อำเภอ ทุกอำเภอดำเนินการประเมินหมู่บ้าน/ชุมชนเข้มแข็งเอาชนะยาเสพติด ปี 2560 ครั้งที่ 1 รอบ 6 เดือนแรก (ต.ค.59 – มี.ค. 60 ผ่านระบบ NISPA โดยกำหนดให้นำเข้าข้อมูลให้แล้วเสร็จภายในวันที่ 31 มีนาคม 2560

อำเภอพรหมบุรี จึงขอเชิญกำนัน ผู้ใหญ่บ้าน ทุกหมู่บ้าน เข้าร่วมประชุมด้วยตนเอง ในวันศุกร์ที่ 10 มีนาคม 2560 เวลา 13.30 น. ณ ห้องประชุมอำเภอพรหมบุรี ชั้น 2

**5) เรื่อง การรับบริจาคโลหิต**

เหล่ากาชาดจังหวัดสิงห์บุรี ร่วมกับโรงพยาบาลสิงห์บุรี กำหนดออกรับบริจาคโลหิต ในวันพุธที่ 21 มีนาคม 2560 เวลา 08.30-12.00 น. ณ หอประชุมอำเภอพรหมบุรี อำเภอจึงขอเชิญ ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ร่วมบริจาคโลหิตในวันดังกล่าว และขอให้ดำเนินการดังนี้

- สาธารณสุขอำเภอ ให้จัดหา อสม. เข้าร่วมบริจาคโลหิตหมู่บ้านละ 1 คน

- องค์กรปกครองส่วนท้องถิ่นทุกแห่ง ให้จัดหาผู้บริจาคโลหิต แห่งละไม่น้อยกว่า 3 คน

- กำนัน ผู้ใหญ่บ้าน ให้จัดหาผู้บริจาคโลหิต หมู่บ้านละ ๓ คน

ส่งรายชื่อผู้บริจาคโลหิตให้อำเภอทราบภายในวันที่ 15 มีนาคม 2560

**6) เรื่อง การเกิดเหตุเพลิงไหม้ในเขตพื้นที่หมู่ 2 ตำบลพรหมบุรี**

เมื่อวันที่ 23 กุมภาพันธ์ 2560 เวลา 11.30 น. อำเภอพรหมบุรี ได้รับแจ้งว่ามีเหตุเพลิงไหม้ ในพื้นที่หมู่ 2 ตำบลพรหมบุรี ที่เกิดเหตุเป็นบ้าน 2 ชั้น ครึ่งปูนครึ่งไม้ เสียหายทั้งหลัง สอบสวนเบื้องต้นพบว่า ลูกชายเจ้าของบ้านเป็นผู้ก่อเหตุ ซึ่งผู้ต้องหาเกิดอาการคุ้มคลั่งและจุดไฟเผาบ้านตนเอง อำเภอพรหมบุรี จึงได้ประสานไปยังเจ้าหน้าที่ตำรวจสถานีตำรวจภูธรพรหมบุรี เพื่อดำเนินการจับกุม ผู้ต้องหารายดังกล่าว ดำเนินคดีต่อไป

ในส่วนของอำเภอพรหมบุรี ได้ดำเนินการรับบริจาคเงินเพื่อช่วยเหลือผู้ประสบเหตุในเบื้องต้น โดยการเปิดรับบริจาคจากส่วนราชการ กำนัน ผู้ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้าน ยอดเงินบริจาคทั้งสิ้น 5,000 บาท อำเภอพรหมบุรี จึงขอขอบคุณ ทุกภาคส่วนที่ร่วมบริจาคในครั้งนี้

**มติที่ประชุม รับทราบ**

**-5-**

ระเบียบวาระที่ 4 **เรื่อง ข้อราชการของส่วนราชการต่างๆ**

**4.1 สำนักงานเกษตรอำเภอพรหมบุรี**

**1. เรื่อง ประชาสัมพันธ์ความเสี่ยงจากภัยแล้ง**

ด้วยสำนักงานเกษตรจังหวัดสิงห์บุรี ขอความร่วมมือเกษตรอำเภอทุกอำเภอ แจ้งประชาสัมพันธ์ให้เกษตรกรผู้ปลูกข้าวในฤดูการผลิต ปี 59/2560 ให้งดทำนาปลังรอบที่ 2 เพราะอาจจะมีน้ำไม่เพียงพอต่อการผลิตซึ่งอาจส่งผลกระทบแก่เกษตรกรได้

จึงขอความร่วมมือ กำนัน ผู้ใหญ่บ้าน ฯลฯ ทุกหมู่แจ้งประชาสัมพันธ์ให้เกษตรกรในพื้นที่ทราบด้วย

**2. เรื่อง การระบาดของศัตรูพืช**

ในปัจจุบันได้พบการระบาดของศัตรูพืช (แมลงบั่ว) ในเขตพื้นที่ของจังหวัดอุทัยธานีและจังหวัดนครปฐม สำหรับจังหวัดสิงห์บุรี พบการระบาดในเขตพื้นที่อำเภอท่าช้าง

สำนักงานเกษตรอำเภอจึงขอความร่วมมือ กำนัน ผู้ใหญ่บ้าน ฯลฯ ประชาสัมพันธ์ให้เกษตรกรในพื้นที่หากพบมีการระบาด ให้แจ้งเจ้าหน้าที่เกษตรอำเภอทราบทันที

**มติที่ประชุม รับทราบ**

**4.2 สำนักงานพัฒนาชุมชนอำเภอพรหมบุรี**

**1. เรื่อง การขับเคลื่อนบริษัทประชารัฐ รักสามัคคี สิงห์บุรีรัฐวิสาหกิจเพื่อสังคม จำกัด**

ตามที่จังหวัดสิงห์บุรี ได้กระจายหุ้นให้อำเภอพรหมบุรี จำนวน 70 หุ้น มูลค่าหุ้นละ 1,000 บาท นั้น ขณะนี้ได้มีผู้ร่วมจองหุ้นไปแล้ว จำนวน 33 หุ้น มูลค่า 33,000 บาท คิดเป็นร้อยละ 47 % ในภาพรวมของจังหวัดสิงห์บุรี มีอยู่ 3 อำเภอที่ยังไม่บรรลุวัตถุประสงค์ คือ อำเภออินทร์บุรี อำเภอบางระจัน และอำเภอพรหมบุรี ซึ่งอำเภอพรหมบุรี มียอดการจองหุ้นต่ำสุดของจังหวัด

สำนักงานพัฒนาชุมชน จึงขอความร่วมมือ กำนัน ผู้ใหญ่บ้าน ฯลฯ แจ้งประชาสัมพันธ์เชิญชวนผู้ที่สนใจร่วมจองหุ้นดังกล่าว รายละเอียดสามารถสอบถามได้ที่สำนักงานพัฒนาชุมชนอำเภอพรหมบุรี

**2. เรื่อง โครงการทอดผ้าป่ากองทุนพัฒนาเด็กชนบทเฉลิมพระเกียรติ สมเด็จพระเทพรัตนราชสุดา**

**สยามบรมราชกุมารี ประจำปี 2560**

จังหวัดสิงห์บุรี กำหนดการทอดผ้าป่าตามโครงการ ทอดผ้าป่ากองทุนพัฒนาเด็กชนบท

เฉลิมพระเกียรติ สมเด็จพระเทพรัตนราชสุดา สยามบรมราชกุมารี ประจำปี 2560 ในวันอังคารที่ 4 เมษายน 2560 ณ วัดประโชติการาม (วัดประโชติ) อำเภอเมืองสิงห์บุรี จังหวัดสิงห์บุรี โดยกำหนดให้ทุกอำเภอจัดตั้งกองผ้าป่าสามัคคี อย่างน้อยอำเภอละ 1 กอง เพื่อร่วมทอดผ้าป่าตามโครงการดังกล่าว

สำนักงานพัฒนาชุมชน จึงขอเชิญส่วนราชการ กำนัน ผู้ใหญ่บ้าน ฯลฯ ร่วมบริจาค และประชาสัมพันธ์เชิญชวนผู้มีจิตศรัทธาร่วมบริจาค โดยสามารถบริจาคได้ที่ สำนักงานพัฒนาชุมชนอำเภอพรหมบุรี

**3. เรื่อง การจัดเก็บข้อมูล ความจำเป็นพื้นฐาน จปฐ. ประจำปี 2560**

สำนักงานพัฒนาชุมชนอำเภอพรหมบุรี ขอแจ้งหมู่บ้านที่ยังดำเนินการจัดเก็บข้อมูลความจำเป็นพื้นฐาน จปฐ. ประจำปี 2560 ที่ยังไม่แล้วเสร็จ หรือมีข้อมูลบางส่วนที่จะต้องมีการแก้ไขเพิ่มเติม ขอให้เร่งดำเนินการให้แล้วเสร็จโดยด่วน เพื่อที่สำนักงานพัฒนาชุมชนอำเภอจะได้ดำเนินการเบิกจ่ายค่าจัดเก็บข้อมูลให้ผู้จัดเก็บต่อไป สำหรับหมู่บ้านที่ดำเนินการจัดเก็บข้อมูลดังกล่าวเสร็จเรียบร้อยแล้ว ให้มารับแบบสอบถามข้อมูลพื้นฐานระดับหมู่บ้าน ปี 2560 หมู่บ้านละ 1 เล่ม ได้ที่ สำนักงานพัฒนาชุมชนอำเภอพรหมบุรี

**-6-**

**4. เรื่อง การประชุมเชิงปฏิบัติการคณะทำงานขับเคลื่อนกองทุนพัฒนาบทบาทสตรี**

สำนักงานพัฒนาชุมชนอำเภอพรหมบุรี ได้กำหนดการประชุมตามโครงการประชุมเชิงปฏิบัติการคณะทำงานขับเคลื่อนกองทุนพัฒนาบทบาทสตรีตำบล/เทศบาล ในวันที่ 14 มีนาคม 2560 ณ ห้องประชุมรุ่งอรุณฟิชชิ่งปาร์ค รายละเอียดการประชุม สำนักงานพัฒนาชุมชนจะทำหนังสือแจ้งให้ทราบอีกครั้ง

**5. เรื่อง การรับสมัครสมาชิกกองทุนพัฒนาบทบาทสตรี**

สำนักงานพัฒนาชุมชนอำเภอพรหมบุรี ขอความร่วมมือ กำนัน ผู้ใหญ่บ้าน ฯลฯ ประชาสัมพันธ์การเปิดรับสมัครสมาชิกกองทุนพัฒนาบทบาทสตรี สำหรับผู้ที่สนใจที่จะสมัคร สามารถติดต่อสอบถามข้อมูลเพิ่มเติมได้ที่ สำนักงานพัฒนาชุมชนอำเภอพรหมบุรี ในวัน เวลาราชการ

**มติที่ประชุม รับทราบ**

**4.3 สถานีตำรวจภูธรพรหมบุรี**

**🖝เรื่อง การปฏิบัติหน้าที่ของสถานีตำรวจภูธรพรหมบุรี**

สถานีตำรวจภูธรขอแจ้งผลการปฏิบัติงานของเจ้าหน้าที่ตำรวจ ประจำเดือน กุมภาพันธ์ 2560 ดังนี้

1. คดีเกี่ยวกับชีวิตร่างกาย เพศ เกิดเหตุ – คดี
2. คดีเกี่ยวกับทรัพย์ เกิดเหตุ 2 ราย ผู้ต้องหา 2 คน
3. คดีวางเพลิง เกิดเหตุ 1 ราย ผู้ต้องหา 1 คน

**คดีความผิดของรัฐเป็นผู้เสียหาย แยกได้ดังนี้**

1. ผลการจับกุมยาเสพติดเพื่อจำหน่าย จับกุมได้ 2 ราย มีผู้ต้องหา 2 คน ของกลาง ยาเสพติด จำนวน 157 เม็ด กัญชา 4.4 กรัม
2. ผลการจับกุมยาเสพติดข้อหาครอบครองเพื่อจำหน่าย จับกุมได้ 1 ราย ผู้ต้องหา 1 คน ยาเสพติด จำนวน 8,000 เม็ด
3. ผลการจับกุมยาเสพติดข้อหาครอบครอง จับกุมได้ 1 ราย ผู้ต้องหา 1 คน ยาเสพติด

จำนวน 12 เม็ด

4. ผลการจับกุมยาเสพติดข้อหาเสพ จับกุมได้ 2 ราย ผู้ต้องหา 2 คน

5. ผลการจับกุมยาเสพติดข้อหาขับเสพ จับกุมได้ 2 ราย ผู้ต้องหา 2 คน

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

(ลงชื่อ) วิจิตรา วันจำแก้ว ผู้จดบันทึกรายงานการประชุม

(นางสาววิจิตรา วันจำแก้ว)

(ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)